जैनाचार्य वसुनंदी जी महाराज संघ का तिजारा में मंगल प्रवेश
तिजारा. दिगंबर जैन मंदिर में प्रवचन करते जैन मुनि।
भास्कर न्यूज | तिजारा
दिगंबरजैनाचार्य वसुनंदी जी महाराज ने ससंघ रविवार को कस्बा स्थित श्रीचंद्र प्रभु दिगंबर जैन मंदिर में मंगल प्रवेश किया। जैनाचार्य ससंघ जयपुर से मंगल विहार करते हुए रामगढ़ से प्रस्थान कर तिजारा के निकटवर्ती हसनपुर से जैन समुदाय के जन समूह एवं प्रबंध समिति द्वारा बैंड बाजों के साथ कस्बे के अनाज मंडी से होते हुए मुख्य बाजार मार्ग से पार्श्वनाथ मंदिर से देहरा जैन मंदिर पर पहुंचे। रास्ते में जगह जगह संघ का भव्य स्वागत किया गया एवं आरती उतारी गई।
आचार्य वसुनंदी के संघ में छह मुनिवर 11 आर्यिका शामिल है। जिसमें मुनि ज्ञानानंद, जिनानंद, आत्मानंद, निजानंद, संयमानंद, प्रज्ञानंद, ध्यानानंद, पवित्रानंद, क्षुल्लक विशंक सागर, आर्थिका गुरुनंदी सहित अन्य शामिल है। जैनाचार्य का प्रबंध समिति कार्यकारिणी द्वारा भव्य स्वागत के बाद एक धर्मसभा आयोजित की गई। श्रद्धालुओं ने मुनिवर को श्रीफल भेंट कर आशीर्वाद मांगा इसके पश्चात आहारचार्य हुआ। प्रबंध समिति के अध्यक्ष नरेंद्र जैन ने बताया कि विदाई सत्र 31 दिसंबर की रात्रि को भक्ति संगीत कार्यक्रम आयोजित होगा। 1 जनवरी को सात कलशों का महा मस्तकाभिषेक होगा। तीन जनवरी को सुबह 11.15 बजे मंदिर में पाद प्रक्षालन, पूजा, शस्त्र भेंट, नवीन पिच्छिका भेंट आदि कार्यक्रम होंगे। मुनिवर के मंगल प्रवेश के दौरान महामंत्री रविंद्र जैन, कालू जैन, दीपक जैन, मनोज जैन, शिखर चंद्र जैन, जीवन घर आदि जैन समाज के लोग मौजूद थे।
awa_Deva awa_Deva mar_Deva hin_Deva hin_Deva